smcproject/ml-wiki-sentences huggingface dataset:
1969 ലെ കേരള സാഹിത്യ അക്കാദമി പുരസ്കാരം ഇദ്ദേഹത്തിന്റെ 'മലയാളപ്പിറവി' എന്ന കൃതിക്കായിരുന്നു.
ചെങ്ങന്നൂരിന് സമീപമുള്ള പുലിയൂരിൽ പണിക്കത്ത് മഠത്തിലേത്ത്  തറവാട്ടിൽ ശങ്കരപ്പിള്ളയുടെയും ലക്ഷ്മിപ്പിള്ളയുടെയും മകനായി ജനിച്ചു.
ഹൈസ്കൂൾ പഠനം കഴിഞ്ഞ് തിരുവനന്തപുരത്ത് കോളേജ് പഠനത്തിനായി ചേർന്നു.
1944ൽ ഒന്നാം ക്ളാസോടെ സംസ്കൃതത്തിൽ ഓണേഴ്സ് പാസായി, ഗവേഷണ വിദ്യാർത്ഥിയായി.
1947ൽ ചങ്ങനാശേരി എൻ.എസ്.എസ്. കോളേജിൽ അദ്ധ്യാപകനായി ജോലി ചെയ്തു.
മലയാളത്തിലെ ശബ്ദഘടനാവൈചിത്ര്യത്തെപ്പറ്റി പഠിക്കാൻ ഇംഗ്ലണ്ടിൽ നിന്നെത്തിയ മിസ്.
ഐവാൻസിനൊപ്പം സഹായിയായി  ലണ്ടനിലേക്കു പേയി.
ലണ്ടൻ സർവ്വകലാശാലയിൽനിന്ന്'വാക്യപദീയ'ത്തെപ്പറ്റി ഉള്ള ഗവേഷണപ്രബന്ധത്തിന് പി.എച്ച്.ഡി. നേടി, 1951ൽ.
വി.കെ. കൃഷ്ണമേനോൻ, ഹാരോൾഡ് വിൽസൺ, മൌണ്ട് ബാറ്റൺ തുടങ്ങി പല പ്രമുഖരുമായി ലണ്ടൻ ജീവിതകാലത്ത് പരിചയപ്പെട്ടു.
ഇന്ത്യൻ സ്റുഡൻറ്സ് യൂണിയൻ പ്രസിഡൻറ് ആയിരുന്നു.
തിരികെ വന്നപ്പോൾ 1951ൽ യൂണിവേഴ്സിറ്റി കോളേജിൽ സംസ്കൃതവകുപ്പ് അദ്ധ്യാപകനായി.
1956ൽ സാൻഫ്രാൻസിസ്കോയിലെ അമേരിക്കൻ അക്കാദമി ഓഫ് ഏഷ്യൻ സ്റ്റഡീസിൽ സംസ്കൃതത്തിന്റെയും പൗരസ്ത്യ തത്ത്വശാസ്ത്രത്തിന്റെയും അദ്ധ്യാപകനായി.
1958 മുതൽ മാനുസ്ക്രിപ്റ്റ് ലൈബ്രറിയുടെ ക്യൂറേറ്ററും 1966 മുതൽ ഡയറക്ടറുമായും പ്രവർത്തിച്ചു.
കേരള സംസ്ഥാന ഔദ്യോഗിക ഭാഷാ കമ്മീഷൻ, ആർക്കൈവ്സ് അഡ്വൈസറി ബോർഡ്, ശാസ്ത്രീയ-സാങ്കേതിക പദകമ്മീഷന്റെ ഉപദേഷ്ടാവ്, ഓറിയൻറൽ സ്റഡീസ് ഡീൻ, എസ്.പി.സി.എസ്. വൈസ് പ്രസിഡൻറ്, വിശ്വവിജ്ഞാനകോശം ഉപദേശക സമിതി അംഗം തുടങ്ങി പല നിലകളിലും സാംസ്കാരികരംഗത്ത് രാഘവൻ പിള്ള സജീവമായിരുന്നു.
1971ൽ കേരള സാഹിത്യ അക്കാദമി പുരസ്കാരം ലഭിച്ചു.
മെഡിക്കൽ കോളേജ്അദ്ധ്യാപികയായിരുന്ന ഡോ. ശാരദാദേവിയായിരുന്നു ഭാര്യ.
കൃതികൾ എന്റെ ലണ്ടൻ ജീവിതം അർത്ഥത്തിന്റെ അതിർത്തികൾ സമീപനങ്ങൾ സമന്വയങ്ങൾ സാർത്രിന്റെ അസ്തിത്വദർശനം കൃതി ഒരു കൃഷിഭൂമി മലയാളപ്പിറവി അസ്തിത്വവാദികളും ഭഗവദ്ഗീതയും കണ്ണാടിയിൽ ആലീസ് കണ്ട അത്ഭുതലോകം (വിവർത്തനം) കൽഹണൻ (വിവർത്തനം) ബന്ധനസ്ഥനായ അനിരുദ്ധൻ മൂഷികവംശം കാവ്യം പരിഭാഷയും വ്യാഖ്യാനവും രാവണസ്യ കൈലാസോദ്വഹനം (സംസ്കൃത കവിത) സന്ധ്യാപ്രണാമഃ (സംസ്കൃത കവിത) കർണ്ണഭൂഷണത്തിന്റെ ഇംഗ്ളീഷ് പരിഭാഷ പുരസ്കാരങ്ങൾ കേരള സാഹിത്യ അക്കാദമി പുരസ്കാരം (1971) അവലംബം ↑ ↑
കെ. രവിവർമ്മ K.Ravivarma
ഒരു മലയാള സാഹിത്യകാരനും വിവർത്തകനുമാണ് കെ. രവിവർമ്മ (1915 ഒക്ടോബർ 21-2002മെയ് 1).
വിവർത്തനത്തിനുള്ള ആദ്യത്തെ കേന്ദ്രസാഹിത്യ അക്കാദമി പുരസ്ക്കാരം 1989-ൽ ഇദ്ദേഹത്തിനു ലഭിച്ചു.
ഹിന്ദി , സംസ്കൃതം , ബംഗാളി , ഉർദു എന്നീഭാഷകളിൽ നിപുണനായിരുന്നു.
പഥേർ പാഞ്ജലി , ഗണദേവത തുടങ്ങിയ ബംഗാളി നോവലുകൾ മലയാളത്തിലേക്കും, എം.ടിയുടെ മഞ്ഞ് തുടങ്ങിയ മലയാള കൃതികൾ ഹിന്ദിയിലേക്കും വിവിർത്തനം ചെയ്തു.
1916ൽ ഇടപ്പള്ളി കോശ്ശേരിൽ മഠത്തിൽ നീലകണ്ഠൻ നമ്പൂതിരിയുടെയും അംബിക നമ്പിഷ്ഠ്യാതിരിയുടെയും മകനായി ജനിച്ചു.
ഇടപ്പള്ളിയിലും തൃപ്പൂണിത്തറയിലുമായി വിദ്യാഭ്യാസം പൂർത്തിയാക്കി.
എറണാകുളം സെന്റ് ആൽബർട്സ് കോളേജിലും പരപ്പനങ്ങാടി സ്കൂളിലും അദ്ധ്യാപകനായി പ്രവർത്തിച്ചു.
സ്വാതന്ത്ര്യസമരത്തിന്റെ ഭാഗമായി 1942-ൽ മഹാത്മാ ഗാന്ധിയേയും മറ്റു ദേശീയ നേതാക്കളെയും അറസ്റ്റ് ചെയ്തതിൽ പ്രതിഷേധിച്ച് ജോലി രാജിവയ്ക്കുകയുണ്ടായി.
തുടർന്ന് സ്വപ്രയത്നത്താൽ വിവിധ ഭാഷകൾ പഠിക്കുകയും ചെയ്തു.
1948-ൽ ബാംഗ്ലൂർ, മദ്രാസ് എന്നിവിടങ്ങളിൽ വീണ്ടും അദ്ധ്യാപകവൃത്തി തുടങ്ങി.
മാതൃഭൂമി പ്രസിദ്ധീകരിച്ചിരുന്ന ഹിന്ദി ദ്വൈവാരികയായ 'യുഗപ്രഭാതി'ന്റെ അസിസ്റ്റന്റ് എഡിറ്റർ, 'വീക്ഷണം' വാരികയുടെ അസിസ്റ്റന്റ് എഡിറ്റർ, 'മണ്ഡൽ പത്രിക' എന്ന ഹിന്ദി മാസികയുടെ എഡിറ്റർ എന്നീ പദവികളിൽ പ്രവർത്തിച്ചിട്ടുണ്ട്.
മാതൃഭൂമിയിൽ എൻ.വി. കൃഷ്ണ വാര്യരോടൊപ്പം പ്രവർത്തിച്ചിരുന്ന സമയത്ത് അദ്ദേഹത്തിന്റെ പ്രേരണയിലാണ് രവിവർമ്മ വിവർത്തനങ്ങളിൽ ശ്രദ്ധ കേന്ദ്രീകരിക്കുന്നത്.
പ്രൊബോധ് കുമാർ സന്യാലിന്റെ മഹാപ്രൊസ്ഥാനേർ പഥേ എന്ന കൃതി ഇദ്ദേഹം മലയാളത്തിലേയ്ക്ക് മഹാപ്രസ്ഥാനത്തിന്റെ മാർഗ്ഗത്തിലൂടെ എന്ന പേരിൽ തർജ്ജമ ചെയ്തിരുന്നു.
ഈ കൃതിക്ക് തർജ്ജമാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിക്കുകയുണ്ടായി വ്യക്തിജീവിതം
തൃപ്പൂണിത്തുറ പുറത്തേമഠത്തിൽ ലില്ലിവർമ്മയാണ് ഭാര്യ.
ഗീത, സംഗീത, വിജയഗീത, രവിവർമ്മ എന്നിവർ മക്കളാണ്.
2002ൽ തൃപ്പൂണിത്തുറയിലെ സ്വവസതിയിൽ വച്ച് അന്തരിച്ചു.
വിവർത്തനങ്ങൾ പഥേർ പാഞ്ചലി - വിഭുതി ഭൂഷൻ ബന്ദോപാദ്ധ്യായ - ബംഗാളി ആദർശഹിന്ദുഹോട്ടൽ - വിഭൂതിഭൂഷൻ ബന്ദോപാദ്ധ്യായ - ബംഗാളി ഗണദേവത - താരാശങ്കർ ബാനർജി - ബംഗാളി പത്മാനദിയിലെ മുക്കുവൻ - മാണിക് ബാനർജി - ബംഗാളി താമസി - ജരാസന്ധൻ സീമാബദ്ധ - ശങ്കർ - ബംഗാളി നിവേദനമിദം ഇല്ല മറന്നിട്ടില്ല യാത്രിക് - പ്രബോധ് കുമാർ സന്യാൽ - ബംഗാളി മഹാപ്രസ്ഥാനത്തിന്റെ മാർഗ്ഗത്തിലൂടെ - പ്രബോധ് കുമാർ സന്യാൽ - ബംഗാളി ആശ ആകാംക്ഷ വനഫൂലിന്റെ കഥകൾ - വനഫൂൽ - ബംഗാളി നാം കാടന്മാരാണ് ഒരു കഴുതയുടെ ആത്മകഥ ഒരു വേശ്യയുടെ കഥ എത്ര എത്ര അറിയപ്പെടാത്തവർ അവസാനത്തെ ഫോട്ടോ എത്ര എത്ര അറിയപ്പെടാത്തവർ മൂന്നു ഗൂണ്ടകൾ യാന്ത്രിക് ഡൗൺ ഡൽഹി എക്സ്പ്രസ് ബ്രാഹ്മണകന്യക ആറേക്കർ നിലം കിനു ഗോയല തെരുവ് ബി ജയറാം മിത്ര ലെയിൻ അരങ്ങിലും അണിയറയിലും സൊറക്കഥകൾ ശ്യാമേട്ടൻ ശപിക്കപ്പെട്ട ചംബൽ പ്രതി ഹാജരുണ്ട് ഒരിക്കൽക്കൂടി ഭൈരവീരാഗം പഴയതും പുതിയതും ഉറങ്ങാത്ത രാത്രി ധാത്രീദേവത പുരസ്കാരങ്ങൾ വിവർത്തനത്തിനുള്ള കേരള സാഹിത്യ അക്കാദമി പുരസ്കാരം(മഹാപ്രസ്ഥാനത്തിന്റെ മാർഗ്ഗത്തിലൂടെ) അവലംബം
കെ. രമണി
തമിഴ് നാടിൽ നിന്നുള്ള ഒരു കമ്മ്യൂണീസ്റ്റ് പാർട്ടി പ്രവർത്തകനും ട്രേഡ് യൂന്യൻ നേതാവുമായിരുന്നു കെ.രമണി .
ലോക് സഭയിലും തമിഴ് നാട് നിയമനിർമ്മാണ സഭയിലും അംഗമായിരുന്നു .
കെ. രവീന്ദ്രനാഥൻ നായർ ഇംഗ്ലീഷ് വിലാസം https://ml.wikipedia.org/wiki/K.
_Raveendranathan_Nair
മലയാളസിനിമയെ ദേശാന്തരീയ പ്രശസ്തിയിലേക്കുയർത്തിയ നിരവധി സമാന്തരസിനിമകളുടെ നിർമ്മാതാവാണ് അച്ചാണി രവി എന്നറിയപ്പെടുന്ന കെ.രവീന്ദ്രനാഥൻ നായർ .
കാവ്യാത്മകവും ദാർശനികവുമായ പ്രതിപാദനശൈലി അവതരിപ്പിക്കുകയും മൗലികമായ സൗന്ദര്യശാസ്ത്രപരീക്ഷണങ്ങൾ നടത്തുകയും ചെയ്ത അരവിന്ദൻ , അടൂർ ഗോപാലകൃഷ്ണൻ തുടങ്ങിയ ചലച്ചിത്രകാരൻമാരുടെ കലോദ്യമങ്ങളെ വളരെയധികം പിന്തുണച്ച സിനിമാ നിർമ്മാതാവാണ് കെ.രവീന്ദ്രനാഥൻ നായർ ജനനം, ആദ്യകാലം
കെ.രവീന്ദ്രനാഥൻ നായർ 1933 ജൂലൈ മൂന്നിന് കൊല്ലത്ത് ജനിച്ചു.
വ്യവസായിയായിരുന്ന പി. കൃഷ്ണപിള്ളയായിരുന്നു അച്ഛൻ.
സ്ക്കൂൾ വിദ്യാഭ്യാസം കൊല്ലം കന്റോൺമെന്റ് ബേസിക് ട്രെയിനിംഗ് സ്ക്കൂളിലും ഗവ.
ബോയ്സ് ഹൈസ്ക്കൂളിലും പൂർത്തിയാക്കി.
1955-ൽ കോമേഴ്സ് ഐച്ഛികവിഷയമായി ബിരുദം നേടിയ ശേഷം കശുവണ്ടി വ്യവസായരംഗത്ത് ശ്രദ്ധ കേന്ദ്രീകരിച്ചു.
1967 മുതൽ ചലച്ചിത്രനിർമ്മാണ രംഗത്ത് പ്രവർത്തിക്കുന്നു.
സിനിമാനിർമ്മാണക്കമ്പനിയായ ജനറൽ പിക്ച്ചേഴ്സിന്റെ ബാനറിൽ പതിനഞ്ചോളം കലാമൂല്യമുള്ള സിനിമകൾ നിർമ്മിച്ചു.
ഇവ വിതരണം ചെയ്യാനായി പ്രതാപ് ഫിലിംസ് എന്ന സിനിമാ വിതരണക്കമ്പനി സ്ഥാപിച്ചു.
അമ്പത് വർഷമായി ഇവ തുടങ്ങിയിട്ട്.
1967-ൽ പുറത്തിറക്കിയ "അന്വേഷിച്ചു, കണ്ടെത്തിയില്ല" എന്ന ചിത്രമായിരുന്നു ആദ്യ സിനിമ.
പാറപ്പുറത്തിന്റെ നോവൽ ആധാരമാക്കിയായിരുന്നു ചിത്രം നിർമ്മിച്ചത്.
സംവിധായകൻ പി ഭാസ്കരൻ ആയിരുന്നു.
നിർമ്മാണം രവി എന്നു മാത്രമാണ് കൊടുത്തത്.
ഈ സിനിമ 25 ദിവസം തുടർച്ചയായി ഓടി.
പിന്നീട്, 1973-ൽ ഇറങ്ങിയ അച്ചാണി വൻ ഹിറ്റായിരുന്നു.
ബോക്സ് ഓഫീസ് ഹിറ്റായ കൊല്ലത്തെ കുമാർ, ഈ ചിത്രത്തിൽനിന്ന് ലഭിച്ച ലഭം മുഴുവൻ സാമൂഹ്യസേവനത്തിനായി അദ്ദേഹം ചെലവൊഴിച്ചു.
അച്ചാണിയുടെ ലാഭം ഉപയോഗിച്ച് കൊല്ലം പബ്ളിക് ലൈബ്രറിയും സോപാനം കലാ കേന്ദ്രവും ആരംഭിച്ചു.
1977-ൽ പുറത്തിറങ്ങിയ "കാഞ്ചനസീത" എന്ന ചിത്രത്തിലൂടെയാണ് രവീന്ദ്രൻ നായർ അരവിന്ദനുമായി സഹകരിക്കുന്നത്.
ശ്രീകണ്ഠൻ നായർ ആയിരുന്നു തിരക്കഥ രചിച്ചത്.
രാമായണത്തിലെ ഉത്തരകാണ്ഡത്തെ അധികരിച്ചാണ് ഈ തിരക്കഥ തയ്യാറാക്കിയത്.
അതിനുമുമ്പ്, കെ പി എ സി ഇത് നാടകമായി അവതരിപ്പിച്ചിരുന്നു.
ക്യാമറ ഷാജി.
എൻ കരുൺ ആയിരുന്നു.
പടം തിയേറ്ററുകളിൽ വിജയിച്ചില്ലെങ്കിലും അനേകം ദേശീയ-അന്താരാഷ്ട്രമേളകളിൽ പ്രദർശിപ്പിക്കപ്പെട്ടു.
അനേകം പുരസ്കാരങ്ങൾ ലഭിച്ചു.
പ്രണവം തീയേറ്ററുകളുടെ ഉടമയായ രവീന്ദ്രനാഥൻ നായർ, രണ്ടു തവണ ദേശീയ ചലച്ചിത്ര അവാർഡ് കമ്മറ്റിയിലും രണ്ടു തവണ സംസ്ഥാന ചലച്ചിത്രവികസന കോർപ്പറേഷനിലും അംഗമായിരുന്നു.
സെൻട്രൽ ബോർഡ് ഓഫ് ഫിലിം സർട്ടിഫിക്കേഷൻ അംഗം, 1981-ലെ ദേശീയ ചലച്ചിത്രോത്സവത്തിൽ ജൂറിയംഗം എന്നീ നിലകളിലും പ്രവർത്തിച്ചിട്ടുണ്ട്.
2008-ൽ സമഗ്രസംഭാവനയ്ക്കുള്ള കേരളചലച്ചിത്ര അക്കാദമിയുടെ ജെ.സി.ഡാനിയൽ പുരസ്കാരത്തിനർഹനായി.
ഭാര്യ ഗായികയായിരുന്ന ഉഷാ രവി 2013-ൽ അന്തരിച്ചു.
തമ്പിലെ "കാനകപ്പെണ്ണ് ചെമ്പരത്തി..."
എന്ന പാട്ട് ഉഷാ രവി പാടിയതാണ്.
മൂന്നു മക്കൾ -  പ്രതാപ്, പ്രീത, പ്രകാശ്.
2023 ജൂലൈ എട്ടിന് 90-ആമത്തെ വയസ്സിൽ കൊല്ലത്തെ സ്വവസതിയിൽ വച്ച് അദ്ദേഹം അന്തരിച്ചു.
കെ.രവീന്ദ്രനാഥൻ നായർ നിർമ്മിച്ച സിനിമകൾ അന്വേഷിച്ചു കണ്ടെത്തിയില്ല ( 1967 ) - മികച്ച മലയാളചലച്ചിത്രത്തിനുള്ള ദേശീയ അവാർഡ് ലക്ഷപ്രഭു ( 1968 ) കാട്ടുകുരങ്ങ് ( 1969 ) അച്ചാണി ( 1969 ) കാഞ്ചനസീത ( 1977 ) - സംസ്ഥാന സർക്കാരിന്റെ പ്രത്യേക പുരസ്ക്കാരം തമ്പ് ( 1978 ) - മികച്ച രണ്ടാമത്തെ ചലച്ചിത്രത്തിനുള്ള സംസ്ഥാന സർക്കാരിന്റെ അവാർഡ് കുമ്മാട്ടി ( 1979 ) - മികച്ച കുട്ടികളുടെ ചലച്ചിത്രത്തിനുള്ള സംസ്ഥാന അവാർഡ്, ലണ്ടൻ ഫെസ്റ്റിവലിൽ അസാധാരണ മികവുള്ള ചിത്രമായി തെരഞ്ഞടുത്തു.
എസ്തപ്പാൻ ( 1980 ) - സംസ്ഥാനത്തെ മികച്ച ചിത്രം പോക്കുവെയിൽ ( 1981 ) - മികച്ച രണ്ടാമത്തെ ചലച്ചിത്രത്തിനുള്ള ദേശീയ അവാർഡ് എലിപ്പത്തായം ( 1981 ) - മികച്ച മലയാളചലച്ചിത്രത്തിനുള്ള ദേശീയ അവാർഡ് മഞ്ഞ് ( 1982 ) മുഖാമുഖം ( 1984 ) - മികച്ച മലയാളചലച്ചിത്രത്തിനുള്ള ദേശീയ അവാർഡ് അനന്തരം ( 1987 ) - മികച്ച മലയാളചലച്ചിത്രത്തിനുള്ള ദേശീയ അവാർഡ് വിധേയൻ ( 1994 ) - മികച്ച മലയാളചലച്ചിത്രത്തിനുള്ള ദേശീയ അവാർഡ് രവീന്ദ്രൻ നായരുടെ മറ്റു സംഭാവനകൾ ബാലഭവൻ ഓഡിറ്റോറിയം ജല്ലാ ആശുപത്രിയിലെ കുട്ടികളുടെ വാർഡ് ഇന്റൻസീവ് കെയർ യൂണിറ്റ് രക്തബാങ്ക് കെട്ടിടം, ആശ്രാമം, കൊല്ലം ചവറ ഗവണ്മെന്റ് ഹയർ സെക്കന്ററി സ്കൂൾ ലൈബ്രറി കൊല്ലം ആർട്ട് ഗാലറി (പണി നടക്കുന്നു) പുറത്തേക്കുള്ള കണ്ണികൾ രവീന്ദ്രൻ നായരെക്കുറിച്ച് ദ് ഹിന്ദു പ്രത്രത്തിൽ വന്ന 'ദ് ആൽക്കെമിസ്റ്റ് ഓഫ് സിനിമ' എന്ന ലേഖനം Archived 2009-06-23 at the Wayback Machine .
{{ cite book }} : Cite has empty unknown parameters: | accessyear= , | origmonth= , | accessmonth= , | month= , | chapterurl= , | origdate= , and | coauthors= ( help )
കെ. രാഘവൻ ഇംഗ്ലീഷ് വിലാസം https://ml.wikipedia.org/wiki/K.
മലയാളചലച്ചിത്രസംഗീതരംഗത്തെ പ്രശസ്തനായ സംഗീതസംവിധായകനായിരുന്നു കെ.രാഘവൻ ( ഡിസംബർ 2 1913 - ഒക്ടോബർ 19 2013 ).
രാഘവൻ മാസ്റ്റർ എന്നറിയപ്പെടുന്ന അദ്ദേഹം സംഗീതസംവിധായകൻ എന്നതിനു പുറമെ ഫുട്ബോൾ കളിക്കാരനും ഗായകനും സംഗീതാദ്ധ്യാപകനും കൂടിയായിരുന്നു.
ശാസ്ത്രീയ സംഗീതത്തിൽ ആഴത്തിൽ അറിവുണ്ടായിരുന്നിട്ടും അത് പ്രദർശിപ്പിക്കാൻ അദ്ദേഹം ശ്രമിച്ചിരുന്നില്ല.
നാടൻ സംഗീതത്തിനാണ് അദ്ദേഹം മുൻഗണന നൽകിയത്.
പൊൻ‌കുന്നം വർക്കിയുടെ കതിരുകാണാകിളി യാണ്‌ സംഗീതസം‌വിധാനം നിർ‌വ്വഹിച്ച ആദ്യചലചിത്രം.
പക്ഷെ അതു പുറത്ത്‌വന്നില്ല.
അടുത്ത ചിത്രമായ പുള്ളിമാനും വെളിച്ചം കണ്ടില്ല.
നീലക്കുയിലാണ്‌ രാഘവന്റെ  സംഗീതസം‌വിധാനത്തിൽ പുറത്ത് വന്ന ആദ്യ ചലചിത്രം.
2010 ൽ ഭാരതസർക്കാർ രാഘവനെ പത്മശ്രീ നൽകി ആദരിച്ചു.
പ്രശസ്തമായ ഒരു പാട്ട്
"അപ്പോഴും പറഞ്ഞില്ലേ പോരണ്ടാന്ന്...."
എന്ന ഗാനം സ്വന്തം സംഗീതത്തിൽ ആലപിച്ചത് രാഘവനായിരുന്നു.
കോഴിക്കോട്ടെ മാനാഞ്ചിറ മൈതാനിയിൽ റഷ്യയിൽ നിന്നുള്ള ഒരു സാംസ്കാരിക സംഘത്തിനു നൽകിയ സ്വീകരണചടങ്ങിലാണ്‌ ഈ ഗാനം രാഘവൻ അവതരിപ്പിച്ചത്.
ഇന്നും മലയാളിയുടെ ചുണ്ടുകളിൽ തത്തികളിക്കുന്ന ഈ ഗാനം രചിച്ചത് തിക്കോടിയനായിരുന്നു .
ഈ ഗാനം പിന്നീട് പി.എൻ. മേനോന്റെ കടമ്പ എന്ന ചിത്രത്തിൽ പുനരാവിഷകരിച്ച് പാടിയിട്ടുണ്ട് .
1913 ഡിസംബർ 2-ന് കണ്ണൂർ ജില്ലയിലെ തലശ്ശേരിയിൽ തലായി എന്ന സ്ഥലത്ത് കർണാടക സംഗീതപാരമ്പര്യമില്ലാത്ത കുടുംബത്തിൽ കൃഷ്ണൻ-കുപ്പച്ചി ദമ്പതിമാരുടെ മകനായി ജനിച്ച ഇദ്ദേഹം സ്വന്തം താല്പര്യവും അഭിരുചിയും കാരണം സംഗീതലോകത്ത് എത്തുകയായിരുന്നു.
നാട്ടിലെ പ്രമുഖ സംഗീതജ്ഞനായിരുന്ന പി.എസ്. നാരായണയ്യരുടെ കീഴിൽ ശാസ്ത്രീയസംഗീതം അഭ്യസിച്ചു .
സംഗീതപഠനത്തിനു ശേഷം ആകാശവാണിയിൽ സംഗീതവിഭാഗത്തിൽ ജീവനക്കാരനായി.
കേരളത്തിനകത്തും പുറത്തുമുള്ള നിരവധി ആകാശവാണി നിലയങ്ങളിൽ പ്രവർത്തിച്ചിട്ടുണ്ട്.
100-ആം പിറന്നാൾ ആഘോഷിയ്ക്കാനുള്ള തയ്യാറെടുപ്പിലിരിയ്ക്കേ 2013 ഒക്ടോബർ 19 ശനിയാഴ്ച പുലർച്ചെ അഞ്ചു മണിയോടെ തലശ്ശേരി ഇന്ദിരാ ഗാന്ധി സഹകരണ ആശുപത്രിയിൽ വെച്ച് അദ്ദേഹം അന്തരിച്ചു .
മൃതദേഹം തലശ്ശേരി നഗരസഭാ ശ്മശാനത്തിൽ വച്ച് സംസ്കരിച്ചു.
ചലച്ചിത്രരംഗത്തുനിന്ന് ആരും അദ്ദേഹത്തിന്റെ ശവസംസ്കാരച്ചടങ്ങിൽ പങ്കെടുക്കാഞ്ഞത് വിവാദമുണ്ടാക്കി.
പ്രശസ്തമായ ഗാനങ്ങൾ ചില ചലച്ചിത്രഗാനങ്ങൾ കായലരികത്ത് വലയെറിഞ്ഞപ്പോൾ, എല്ലാരും ചൊല്ലണ്, എങ്ങനെ നീ മറക്കും, കുയിലിനെ തേടി ( നീലക്കുയിൽ ) പണ്ടു പണ്ടു പണ്ടു നിന്നെ, നാഴിയുരിപ്പാലുകൊണ്ട്, പൂമുറ്റത്തൊരു മുല്ല ( രാരിച്ചൻ എന്ന പൗരൻ ) തുമ്പീ തുമ്പീ വാ വാ ( കൂടപ്പിറപ്പ് ) കാത്തുസൂക്ഷിച്ചൊരു കസ്തൂരിമാമ്പഴം, വെളുത്ത പെണ്ണേ (നായരു പിടിച്ച പുലിവാൽ) അന്നു നിന്നെ കണ്ടതിൽ പിന്നെ ( ഉണ്ണിയാർച്ച ) ഉണരുണരൂ ഉണ്ണിപ്പൂവേ, കൊന്നപ്പൂവേ, മധുരപ്പതിനേഴുകാരി ( അമ്മയെ കാണാൻ ) ആകാശത്തിലെ കുരുവികൾ, കിളിവാതിലിൽ മുട്ടിവിളിച്ചത് ( റെബേക്ക ) പതിവായി പൗർണ്ണമി തോറും, ഭാരതമെന്നാൽ പാരിൻ നടുവിൽ, കിഴക്കുദിക്കിലെ ചെന്തെങ്ങിൽ ( ആദ്യകിരണങ്ങൾ ) കാനനച്ഛായയിൽ ആടു മേയ്ക്കാൻ, വെള്ളിനക്ഷത്രമേ നിന്നെ നോക്കി ( രമണൻ ) സഖാക്കളേ മുന്നോട്ട് ( പുന്നപ്ര വയലാർ ) മാനത്തെ കായലിൽ, കരിമുകിൽ കാട്ടിലെ ( കള്ളിച്ചെല്ലമ്മ ) അമ്പലപ്പുഴ വേല കണ്ടു, ഉത്രട്ടാതിയിൽ ( കാക്കത്തമ്പുരാട്ടി ) തിരുവേഗപ്പുറയുള്ള, പൂർണ്ണേന്ദുമുഖിയോട് ( കുരുക്ഷേത്രം ) നാളികേരത്തിന്റെ നാട്ടിൽ, പാർവണേന്ദുവിൻ ( തുറക്കാത്ത വാതിൽ ) ഏകാന്തപഥികൻ ഞാൻ, വീണക്കമ്പി തകർന്നാലെന്തേ, ആറ്റിനക്കരെയക്കരെ ( ഉമ്മാച്ചു ) ശ്രീ മഹാദേവൻ തന്റെ ( നിർമ്മാല്യം ) ഹൃദയത്തിൻ രോമാഞ്ചം ( ഉത്തരായനം ) നിലാവിന്റെ പൂങ്കാവിൽ ( ശ്രീകൃഷ്ണപ്പരുന്ത് ) താമരപ്പൂങ്കാവനത്തിൽ ( ബാല്യകാലസഖി ) ഏതു നാട്ടിലാണോ ?
,കഥ എന്നു നടന്നതാണോ?
(പല്ലാങ്കുഴി ) നാടകഗാനങ്ങൾ പാമ്പുകൾക്ക് മാളമുണ്ട്, തലയ്ക്കുമീതെ ശൂന്യാകാശം (അശ്വമേധം) കുടുംബം
ഭാര്യ പരേതയായ യശോദ.
വീണാധരി, മുരളീധരൻ, കനകാംബരൻ, ചിത്രാംബരി, വാഗീശ്വരി എന്നിവർ മക്കൾ.
സം‌ഗീത സം‌വിധാനം നീലക്കുയിൽ ‍(1954) രാരിച്ചൻ എന്ന പൗരൻ ‍(1956) നായരു പിടിച്ച പുലിവാല്‌ (1958) അമ്മയെ കാണാൻ (1963) രമണൻ (1967) കൊടുങ്ങല്ലൂരമ്മ (1968) കള്ളിച്ചെല്ലമ്മ (1969) നിർമ്മാല്യം (1972) മാമാങ്കം‌ (1979) കടത്തനാടൻ അമ്പാടി (1990) ബാല്യകാലസഖി (2014) തേൻതുള്ളി (1979) പതിനാലാം രാവ് (1978) പല്ലാങ്കുഴി (1983) പുരസ്കാരങ്ങൾ പത്മശ്രീ - 2010 ജെ.സി. ഡാനിയേൽ പുരസ്കാരം - 1997 മികച്ച സംഗീതസംവിധായകനുള്ള കേരളസംസ്ഥാന ചലച്ചിത്രപുരസ്കാരം - (1973, 1977 എന്നീ വർഷങ്ങളിൽ) സ്വരലയ യേശുദാസ് അവാർഡ് - 2007 എം.ജി. രാധാകൃഷ്ണൻ പുരസ്കാരം കേരള സംഗീത നാടക അക്കാദമി ഫെല്ലോഷിപ്പ് കേരള ഫിലിം ക്രിട്ടിക്സ് അസോസിയേഷൻ അവാർഡ് കേരളസംസ്ഥാന നാടക അവാർഡ് ( 1986) കെ.പി.എ.സി.യുടെ പാഞ്ചാലി എന്ന നാടകത്തിന്റെ സംഗീതസംവിധാനം നിർവ്വഹിച്ചതിനു്) ഖത്തർ ഐ.സി.ആർ.സിയുടെ കെ. ബാബുരാജ് അവാർഡ് കമുകറ അവാർഡ് സിനി മ്യുസീഷ്യൻ അവാർഡ് ചിത്രങ്ങൾ അവലംബം പുറത്തേക്കുള്ള കണ്ണികൾ K. Raghavan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
രാഘവൻ മാഷ് സം‌ഗീതസം‌വിധാനം നിർ‌വഹിച്ച ഗാനങ്ങൾ രാഘവൻ മാഷ് സം‌ഗീതസം‌വിധാനം നിർ‌വഹിച്ച ഗാനങ്ങൾ രാഗ വെബ്‌സൈറ്റിൽ കെ.രാഘവൻ സംഗീതസംവിധാനം നിർവ്വഹിച്ച ഗാനങ്ങൾ യൂ ട്യൂബിൽ
കെ. മോഹൻദാസ് (സർക്കാർ ഉദ്യോഗസ്ഥൻ) ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
ഭാരതസർക്കാരിന്റെ ഷിപ്പിങ് മന്ത്രാലയത്തിന്റെ സെക്രട്ടറിയായി പ്രവർത്തിച്ചിട്ടുള്ള കേരള കേഡർ ഐ.എ.എസ്. ഉദ്യോഗസ്ഥനാണ് കെ. മോഹൻദാസ് .
2012-ൽ കേരളത്തിന്റെ ചീഫ് സെക്രട്ടറിയായി നിയമനവാഗ്ദാനമുണ്ടായിരുന്നെങ്കിലും അദ്ദേഹം അത് നിരസിച്ചിരുന്നു.
അവലംബം പുറത്തേക്കുള്ള കണ്ണികൾ ഇന്ത്യ ഷിപ്പിങ് സമിറ്റിന്റെ വെബ് സൈറ്റിൽ പ്രസിദ്ധീകരിച്ചിട്ടുള്ള വിവരങ്ങൾ
കെ. രഘുനാഥൻ (ശിൽപ്പി) ഇംഗ്ലീഷ് വിലാസം https://ml.wikipedia.org/wiki/K.
_Ragunathan
കേരളീയനായ ശിൽപ്പിയാണ് കെ. രഘുനാഥൻ.
കേരള ലളിത കലാ അക്കാദമിയുടെ ഫെല്ലോഷിപ്പ് ലഭിച്ചിട്ടുണ്ട്.
ഫൈബർ, പ്ലാസ്റ്റർ, സിമന്റ്, കരിങ്കല്ല് തുടങ്ങിയ മാദ്ധ്യമങ്ങളിലാണ് ശിൽപ്പ രചന.
കൊല്ലം പുനലൂർ സ്വദേശിയാണ്.
തിരുവനന്തപുരം കോളേജ് ഓഫ് ഫൈൻ ആർട്‌സിൽ നിന്നും ബറോഡ എം.എസ്. യൂണിവേഴ്‌സിറ്റിയിൽ നിന്നും കലാപഠനം പൂർത്തിയാക്കി.
സംസ്ഥാനത്തും രാജ്യത്തും കലാരംഗത്ത് സജീവ സാന്നിധ്യമായ രഘുനാഥന്റെ ശില്പം 2005-ൽ രാജ്യത്തെ പ്രധാന നഗരങ്ങളിൽ സംഘടിപ്പിക്കപ്പെട്ട 'ഡബിൾ എന്റേഴ്‌സ്' എക്‌സിബിഷനിൽ പ്രദർശിപ്പിച്ചിരുന്നു.
കൊച്ചി -മുസിരിസ് ബിനാലെയിലും കൂടാതെ 2008-ൽ ബെൽജിയത്തിലെ മുഖ, ആന്റ് വെർപ് സംഘടിപ്പിച്ച 'സന്താൾ ഫാമിലി'യിൽ രഘുനാഥന്റെ ശില്പവും പ്രദർശിപ്പിച്ചിരുന്നു.
'റാഡിക്കൽ പെയ്‌ന്റേഴ്‌സ് സ്‌കൾപ്‌റ്റേഴ്‌സിൽ അംഗമായിരുന്ന രഘുനാഥൻ കേരള ലളിതകലാ അക്കാദമി പാലക്കാട് സംഘടിപ്പിച്ച ദേശീയ കരിങ്കൽ ശില്പകലാ ക്യാമ്പിൽ പങ്കെടുത്തിട്ടുണ്ട്.
കൊച്ചി-മുസിരിസ് ബിനാലെ 2012 കൊച്ചി-മുസിരിസ് ബിനാലെ 2012 ൽ രഘുനാഥൻ.
കെ യുടെ ഫൈബർ ശിൽപ്പം
കൊച്ചി-മുസിരിസ് ബിനാലെ 2012 ൽ രഘുനാഥൻ അവതരിപ്പിച്ച ഫൈബർ ശില്പങ്ങൾ സമകാല ജീവിതത്തിന്റെ ദുരന്തകോമാളിരൂപങ്ങളെ അയത്നലളിതമായി നാടകവൽക്കരിക്കുന്നവയായിരുന്നു.
പ്രദർശനങ്ങൾ 'ഡബിൾ എന്റേഴ്‌സ്' എക്‌സിബിഷൻ കൊച്ചി -മുസിരിസ് ബിനാലെ പുരസ്കാരങ്ങൾ കേരള ലളിത കലാ അക്കാദമിയുടെ ഫെല്ലോഷിപ്പ് അവലംബം ↑ {{ cite web }} :  CS1 maint: bot: original URL status unknown ( link ) ↑ https://utharakalam.com/2013/12/23/7512.html
ചൈൽഡ്ബർത്ത് കണക്ഷൻ ഇംഗ്ലീഷ് വിലാസം https://ml.wikipedia.org/wiki/Childbirth_Connection
മുമ്പ് മെറ്റേണിറ്റി സെന്റർ അസോസിയേഷൻ എന്നറിയപ്പെട്ടിരുന്ന ചൈൽഡ് ബർത്ത് കണക്ഷൻ , ഗവേഷണം, വിദ്യാഭ്യാസം, നയം എന്നിവയിലൂടെ പ്രസവ പരിചരണത്തിന്റെ ഗുണനിലവാരം മെച്ചപ്പെടുത്താൻ പ്രവർത്തിക്കുന്ന ഒരു സംഘടനയാണ്.
സുരക്ഷിതവും ഫലപ്രദവുമായതും തെളിവുകൾ അടിസ്ഥാനമാക്കിയുള്ളതുമായ പ്രസവ ശുശ്രൂഷയെ പ്രോത്സാഹിപ്പിക്കുകയും ചെയ്യുന്ന അമേരിക്കൻ ദേശീയ ലാഭരഹിത സ്ഥാപനമായ ചൈൽഡ്ബർത്ത് കണക്ഷൻ,  പ്രസവിക്കുന്ന സ്ത്രീകളുടെയും കുടുംബങ്ങളുടെയും താൽപ്പര്യങ്ങൾക്കായുള്ള ശബ്ദമാണ്.
1918-ൽ ന്യൂയോർക്ക് സിറ്റിയിലാണ് മെറ്റേണിറ്റി സെന്റർ അസോസിയേഷൻ (എംസിഎ) സ്ഥാപിതമായത്.
ആ വർഷം ഫ്രാൻസിസ് പെർകിൻസ് ഗ്രൂപ്പിന്റെ എക്സിക്യൂട്ടീവ് സെക്രട്ടറിയായി.
ന്യൂയോർക്ക് സിറ്റിയിലും യുണൈറ്റഡ് സ്റ്റേറ്റ്സിലും അക്കാലത്ത് മാതൃ-ശിശുമരണ നിരക്ക് കുറയ്ക്കുന്നതിനായുള്ള സ്വാധീനമുള്ള 2000 സ്ത്രീകളുടെ സംഘടനയായ വിമൻസ് സിറ്റി ക്ലബ് ഓഫ് ന്യൂയോർക്ക് സിറ്റിയുടെ ശ്രമത്തിൽ നിന്നാണ് ഈ സംഘടന വളർന്നത്.
ന്യൂയോർക്ക് സിറ്റി കമ്മീഷൻ പ്രസവ കേന്ദ്രങ്ങൾ സ്ഥാപിക്കാൻ ശുപാർശ ചെയ്തു.
ന്യൂയോർക്കിലെ വിമൻസ് സിറ്റി ക്ലബ്, മെറ്റേണിറ്റി സെന്റർ അസോസിയേഷൻ സൃഷ്ടിച്ചുകൊണ്ട് ഇതിനോട് പ്രതികരിച്ചു, അത് മെഡിക്കൽ, നഴ്സിംഗ് പരിചരണത്തിനുള്ള ഒരു കേന്ദ്രം നടത്തി.
വളർച്ചയും എതിർപ്പും
1920-കളോടെ, സംഘടന ന്യൂയോർക്ക് നഗരത്തിലുടനീളം മുപ്പത് അയൽപക്ക കേന്ദ്രങ്ങൾ (neighborhood centers) നടത്തിയിരുന്നു.
എന്നാൽ മിഡ്‌വൈഫുകൾ വേണ്ടത്ര തയ്യാറായിട്ടില്ലെന്ന് താമസിയാതെ അത് നിഗമനം ചെയ്തു.
ഗ്രൂപ്പ് അതിന്റെ ശ്രമങ്ങൾ ഒരൊറ്റ ഡെമോൺസ്‌ട്രേഷൻ സെന്ററിൽ വീണ്ടും കേന്ദ്രീകരിക്കുകയും നഴ്‌സ്-മിഡ്‌വൈഫറിക്ക് വേണ്ടി ഒരു പരിശീലന പരിപാടി അല്ലെങ്കിൽ സ്‌കൂൾ സ്ഥാപിക്കാൻ പ്രവർത്തിക്കുകയും ചെയ്തു.
ഈ ശ്രമങ്ങൾ ചില ഡോക്ടർമാരുടെ എതിർപ്പിനെ നേരിട്ടു, അവരിൽ പലരും ഗ്രൂപ്പിന്റെ ബോർഡിൽ നിന്ന് രാജിവച്ചു.
എന്നാൽ 1931-ൽ, മേരി ബ്രെക്കിൻറിഡ്ജിന്റെ നേതൃത്വത്തിൽ, ഈ സംഘം അമേരിക്കയിൽ നഴ്‌സ്-മിഡ്‌വൈഫറിയുടെ ആദ്യത്തെ സ്കൂൾ സൃഷ്ടിച്ചു.
ബ്രിട്ടീഷ് നഴ്‌സ്-മിഡ്‌വൈഫറി പാഠ്യപദ്ധതിയെ അടിസ്ഥാനമാക്കിയുള്ളതായിരുന്നു പാഠ്യപദ്ധതി.
മിഡ്‌വൈഫറി പരിചരണത്തിൽ സ്കൂൾ ഗണ്യമായ പുരോഗതി കൈവരിച്ചു.
1932 മുതൽ 1958 വരെ, സ്കൂളിന്റെ പ്രവർത്തന വർഷങ്ങളിൽ, ബിരുദധാരികൾ 7099 പ്രസവങ്ങളിൽ പങ്കെടുത്തു, അതിൽ ഭൂരിഭാഗവും വീട്ടിലെ പ്രസവം ആയിരുന്നു.
ഇതിലെ മാതൃമരണ നിരക്ക് 1000 ജനനങ്ങൾക്ക് 0.9 ആയിരുന്നു, ഇത് ഈ കാലയളവിലെ ദേശീയ ശരാശരിയായ 1000 ജനനങ്ങളിൽ 10.4 എന്ന ദേശീയ ശരാശരിയേക്കാൾ 10 മടങ്ങ് മെച്ചപ്പെട്ടതാണ്.
ഒരു കൈപ്പുസ്തകം, കോൺഫറൻസുകൾ, സ്ഥാപനങ്ങൾ എന്നിവയിലൂടെ എംസിഎ അതിന്റെ പരിചരണവും വിദ്യാഭ്യാസ ആശയങ്ങളും പ്രോത്സാഹിപ്പിച്ചു.
ജനന കേന്ദ്രങ്ങൾ
1975-ൽ, വീട്ടിൽ പ്രസവിക്കുന്നതിനെക്കുറിച്ച് ഉത്കണ്ഠാകുലരായ അസോസിയേഷൻ, മാൻഹട്ടൻ നഗരത്തിലെ ഒരു പരിഷ്‌ക്കരിച്ച ടൗൺഹൗസിൽ, സ്ത്രീകൾക്ക് ആശുപത്രികൾക്ക് പുറത്ത് പ്രസവിക്കുന്നതിനായി ആദ്യത്തെ നഗര ജനന കേന്ദ്രം സൃഷ്ടിച്ചു.
നഴ്‌സ്-മിഡ്‌വൈഫുമാരാണ് കേന്ദ്രത്തിൽ കൂടുതൽ പരിചരണം നൽകിയത്.
ആശുപത്രിയേക്കാൾ ചെലവ് വളരെ കുറവാണെങ്കിലും, നിലവിലുള്ള ആരോഗ്യ പരിരക്ഷാ സംവിധാനത്തിലേക്ക് കേന്ദ്രം സംയോജിപ്പിച്ചു.
ആശുപത്രിക്ക് പുറത്തുള്ള ജനന കേന്ദ്രങ്ങൾക്കായി ഒരു ഗുണനിലവാര ഉറപ്പ് സംവിധാനം വികസിപ്പിക്കാൻ എംസിഎ സഹായിക്കുകയും അതിന്റെ കേന്ദ്രം ഒരു പ്രോട്ടോടൈപ്പായി നിർമ്മിക്കുകയും ചെയ്തു.
ഗ്രൂപ്പിന്റെ ശ്രമങ്ങൾ അമേരിക്കൻ അസോസിയേഷൻ ഓഫ് ബർത്ത് സെന്റർസ് എന്നറിയപ്പെടുന്ന ഒരു അസോസിയേഷനിലേക്ക് നയിച്ചു.
ന്യൂയോർക്ക് ചാരിറ്റി പരിപാടികളിലൂടെ ഗ്രൂപ്പിന് ധനസഹായം ലഭിച്ചു; ബ്രൂക്ക് ആസ്റ്റർ ബോർഡ് അംഗമായിരുന്നു.
ഉദ്ദേശ്യത്തിലെ മാറ്റം
1990-കളിൽ ഗ്രൂപ്പ് നേരിട്ടുള്ള സേവനങ്ങൾ നൽകുന്നതിൽ നിന്ന് മാറി, പകരം അതിന്റെ നയ ഗവേഷണ അജണ്ടയും അതിന്റെ പൊതുവിദ്യാഭ്യാസ, ഔട്ട്റീച്ച് പ്രോഗ്രാമുകളും വിപുലീകരിച്ചു.
ഗ്രൂപ്പ് അതിന്റെ പ്രധാന പ്രസവ കേന്ദ്രത്തിന്റെ ഉടമസ്ഥാവകാശം 1996-ൽ ന്യൂയോർക്ക് സിറ്റിയിലെ സെന്റ് വിൻസെന്റ് ഹോസ്പിറ്റലിലേക്ക് മാറ്റി.
2005-ൽ, ഗ്രൂപ്പ് അതിന്റെ പേര് ചൈൽഡ് ബർത്ത് കണക്ഷൻ എന്നാക്കി മാറ്റുകയും "helping women and health professionals make informed maternity care decisions (സ്ത്രീകളെയും ആരോഗ്യ വിദഗ്ധരെയും അറിവോടെയുള്ള പ്രസവ പരിപാലന തീരുമാനങ്ങൾ എടുക്കാൻ സഹായിക്കുക)" എന്ന ടാഗ്‌ലൈൻ സ്വീകരിക്കുകയും ചെയ്തു.
2006-ൽ, അതിന്റെ വിദ്യാഭ്യാസ വെബ്‌സൈറ്റ്, www.childbirthconnection.org, "രോഗി വിദ്യാഭ്യാസ വിവരങ്ങൾ" വിഭാഗത്തിൽ വേൾഡ് വൈഡ് വെബ് ഹെൽത്ത് അവാർഡ് നേടി.
യുണൈറ്റഡ് സ്റ്റേറ്റ്സിൽ മെറ്റേണിറ്റി കെയർ മെച്ചപ്പെടുത്തുന്നതിനുള്ള കോൺഫറൻസുകളും ഗവേഷണ പരിപാടികളും ഗ്രൂപ്പ് സ്പോൺസർ ചെയ്യുന്നത് തുടരുന്നു.
ഗർഭഛിദ്രം സംബന്ധിച്ച് ഗ്രൂപ്പ് ഒരിക്കലും ഒരു നിലപാടും എടുത്തിട്ടില്ല, കാരണം ഇത് "അവരുടെ ഗർഭം വഹിക്കാൻ ആഗ്രഹിക്കുന്ന സ്ത്രീകളുമായി മാത്രം ഇടപെടുന്നു."
ഇതും കാണുക ന്യൂയോർക്ക് ഫൗണ്ടേഷൻ അവലംബം
ചൈനീസ് സംസ്കാരം ഇംഗ്ലീഷ് വിലാസം https://ml.wikipedia.org/wiki/China ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഹ്വാങ്ഹോ എന്ന മഞ്ഞ നദിയുടെ തീരത്ത് ഉദ്ഭവിച്ച സംസ്കാരമാണ് ചൈനീസ് സംസ്കാരം .
പീക്കിംഗ് മനുഷ്യർ എന്നായിരുന്നു അവർ അറിയപ്പെട്ടിരുന്നത്.
ഏകദേശം 400,000 വർഷങ്ങൾക്ക് മുൻപ് ജീവിച്ചിരുന്ന ഇവരുടെ ഫോസിലുകൾ 1927 ൽ കണ്ട് പിടിച്ചു.
പക്ഷേ ചൈനീസ് നരവംശ ശാസ്ത്രജ്ഞർ, ഏകദേശം 100,000 വർഷങ്ങൾക്ക് മുൻപ് ആഫ്രിക്കയിൽ നിന്നും വന്നവരാണ് ഇന്നത്തെ അവരുടെ പൂര് വ്വികര് എന്ന് വിശ്വസിക്കുന്നു.
പീക്കിംഗ് മനുഷ്യനും ഇന്നുള്ളവരുടെ ആദിമ മനുഷ്യരുടേയും തമ്മിലുള്ള പ്രധാന വ്യത്യാസം.
അക്ഷരങ്ങൾക്ക് പകരം ചിത്രങ്ങൾ ഉപയോഗിച്ചാണ് അവർ എഴുതിയിരുന്നത് അവലംബം
ചൈനീസ് സിൻഡ്രല്ല ഇംഗ്ലീഷ് വിലാസം https://ml.wikipedia.org/wiki/Chinese_Cinderella
ചൈനീസ് സാഹിത്യകാരിയായ അഡ്ലിൻ യെന്മയുടെ( Adeline Yen Mah ലഘൂകരിച്ച ചൈനീസ് : 马严君玲 ; പരമ്പരാഗത ചൈനീസ് : 馬嚴君玲 ; പിൻയിൻ : Mǎ Yán Jūnlíng ) ആത്മകഥാപരമായ നോവലാണു ചൈനയിലെ സിൻഡ്രല്ല .
അഡ്ലിനു തന്റെ ബാല്യത്തിലും കൗമാരത്തിലും നേരിടേണ്ടിവന്ന തിക്താനുഭവങ്ങളുടെ തുറന്നെഴുത്താണു ഈ കൃതി.
ഒരു കൊച്ചുപെൺകുട്ടി നേരിടേണ്ടിവന്ന അവിശ്വസനീയമായ മാനസിക സംഘർഷങ്ങൾ അതേ തീവ്രതയോടെ അനാവരണം ചെയ്യുവാൻ അഡ്ലിനു സാധിച്ചിരിക്കുന്നു.
"ഫാളിങ് ലീവ്സ്" എന്ന ശീർഷകത്തിൽ യെന്മ തയ്യാറാക്കിയ ആത്മകഥയുടെ പരിഷ്കൃത രൂപമായ ഈ രചന 1999 ആണു ചൈനീസ് ഭാഷയിൽ വെളിച്ചം ഈ പുസ്തകം മലയാളത്തിലേക്ക് വിവർത്തനം ചെയ്തത് വി.വി.കനകലത ആണ്.
ആർക്കും വേണ്ടാത്ത ഒരു മകളുടെ രഹസ്യ കഥയാണിത് .
ആർക്കും വേണ്ടാത്ത എല്ലാ കുട്ടികൾക്കുമായി അഡ്ലിൻ ഈ പുസ്തകം സമർപ്പിക്കുന്നു.
ജനിച്ചു അധികം വൈകാതെ അമ്മയെ നഷ്ടപ്പെട്ട നിർഭാഗ്യവതി ആയിരുന്നു അഡ്ലിൻ.
സ്വന്തം വീട്ടിൽ രണ്ടാനമ്മ നിയാങ്ങിന്റെയും സ്വന്തം സഹോദരങ്ങളുടെയും പീഡനങ്ങളും പരിഹാസങ്ങളും അവഗണനയുമൊക്കെ കൊച്ചു കുട്ടിയായിരിക്കുമ്പോൾ തന്നെ അവൾക്കു സഹിക്കേണ്ടി വരുന്നു .
അച്ഛന്റെ സഹോദരിയായ ബാബാ അമ്മായിയും അപ്പൂപ്പനായ യേയെയും ആയിരുന്നു അവളെ സ്നേഹിക്കുകയും ശാസിക്കുകയും ചെയ്തിരുന്നത്.
അവരുടെ പ്രോത്സാഹനവും പരിഗണനയും ഒക്കെയായിരുന്നു അഡ്ലിനു സമാധാനം നല്കിയിരുന്നത്.
ചൈനയിലെ പല സ്കൂളുകളിലും അവൾക്കു മാറി മാറി പഠിക്കേണ്ടിവരുന്നു.
അവളെ ബാബാ അമ്മായിയിൽ നിന്നും അകറ്റാനായി ടിയാൻ ജെനിലെ ഒരു അനാഥാലയത്തിൽ ചേർത്തു പഠിപ്പിക്കുന്നു.
ചൈനയിലെ ആഭ്യന്തര യുദ്ധത്തിന്റെ കാലമായിരുന്നു അത്.
കമ്മ്യൂണിസ്റ്റകാരുടെ ആക്രമണം ഭയന്ന് കടുത്ത ഏകാന്തതയിൽ അവൾക്കു അവിടെ കഴിയേണ്ടി വരുന്നു.
ഒരു അകന്ന ബന്ധുവായ റെയ്ൻ അമ്മായി അഡ്ലിനെ ഹോങ്കോങ്ങിലേക്ക് കൂട്ടിക്കൊണ്ടുപോകുന്നു .
അവിടെയും ഒരു ബോർഡിംഗ് സ്കൂളിൽ അവൾക്കു താമസിക്കേണ്ടിവരുന്നു.
സാഹിത്യത്തിൽ വളരെയധികം താല്പര്യം ഉണ്ടായിരുന്ന അവൾ അഖിലലോക നാടകരചന മത്സരത്തിൽ പങ്കെടുക്കാൻ തീരുമാനിക്കുന്നു.
അവൾ എഴുതിയ നാടകം അവളുടെ അപ്പൂപ്പന് സമർപ്പിച്ചു.
അധികം വൈകാതെ അപ്പൂപ്പൻ യേയെ മരിക്കുന്നു.
അതോടെ അവൾ തീർത്തും ഒറ്റപ്പെടുന്നു.
രണ്ടാനമ്മ നിയാങ്ങ് അവളോട്‌ ഇനി മുതൽ സ്വയം സമ്പാദിച്ചു ജീവിക്കണം എന്ന് പറയുന്നു.
കേവലം പതിമൂന്നു വയസുകാരിയായ ഒരു പെൺകുട്ടിയുടെ ജീവിതം അവിടെ വഴിമുട്ടി പോകുകയാണ്.
എന്നാൽ നാടകരചന മത്സരത്തിൽ അവൾ ഒന്നാമത് എത്തുകയും അതിൽ അവളുടെ അച്ഛൻ അഭിമാനം കൊള്ളുകയും അവളെ ഇംഗ്ലണ്ടിൽ അയച്ചു മെഡിസിൻ പഠിപ്പിക്കാൻ തീരുമാനിക്കുകയും ചെയ്യുന്നു.
കാലങ്ങൾക്ക് ശേഷം അവൾക്കു ബാബാ അമ്മായിയുടെ ഒരു കത്ത് ലഭിക്കുന്നു .
അതിൽ അമ്മായി അവളെ അഭിനന്ദിക്കുകയും ഒപ്പം" ചൈനീസ് സിൻഡ്രല്ല " നാടോടി കഥയിലെ 'യേസിയാൻ ' നോട് ഉപമിക്കുകയും ചെയ്യുന്നു.
നോവലിന്റെ സാരാംശം ആണിത്.
ഈ പുസ്തകം മനസ്സിനെ വല്ലാതെ സ്പർശിക്കുന്ന തരത്തിലാണ് രചിച്ചിരിക്കുന്നത് .
അഡ്ലിന്റെ സ്നേഹിക്കപ്പെടാനുള്ള ത്വരയും അഭിമാനബോധവും സത്യസന്ധതയും ഒക്കെ വളരെ ഭംഗിയായി ഓരോരോ സംഭവങ്ങളിലൂടെ വർണിച്ചിരിക്കുന്നു.
പീഡിപ്പിക്കപ്പെടുന്ന ഒരു കുട്ടിയുടെ ഭയം നിറഞ്ഞ മനസ് ഇതിലൂടെ തുറന്നു കാണിക്കുന്നുണ്ട്.
ദുഖകരമായ അവസ്ഥയിലും പ്രകാശം ചൊരിയുന്ന ഒരു ഭാവിക്കായി ചിന്തിക്കുവാൻ അഡ്ലിനു സാധിക്കുന്നു.
അറിവിനായുള്ള ദാഹവും അറിവിന്റെ കരുത്തുമാണ് അവളുടെ വിധി മാറ്റിമറിക്കുന്നത്‌ .
തന്നോട് സഹതാപം ജനിപ്പിക്കുന്ന തരത്തിൽ അഡ്ലിൻ ഒന്നും ഈ പുസ്തകത്തിൽ പ്രതിപാദിക്കുന്നില്ല എന്നതും ഒരു പ്രത്യേകതയാണ്.
അഡ്ലിന്റെ സ്വാനുഭവങ്ങളുടെ തനിമയാർന്ന അവതരണം ഈ പുസ്തകത്തിന്റെ മുഖമുദ്രയാവുന്നു .
അധിക്ഷേപ്പിക്കപ്പെടുന്ന , അവഗണിക്കപ്പെടുന്ന കുട്ടികൾ എവിടെയോക്കെയുണ്ടോ അവിടെയൊക്കെ ഈ ആഖ്യാനം ആശ്വാസത്തിന്റെയും ആത്മവിശ്വാസത്തിന്റെയും തിരികൊളുത്തും .
അവരെ സഹനത്തിന്റെയും കർമത്തിന്റെയും അറിവിന്റെയും പാതയിലൂടെ മുന്നോട്ട് നയിക്കും.
ചൈൽ ഇംഗ്ലീഷ് വിലാസം https://ml.wikipedia.org/wiki/Chail
ഇന്ത്യയിലെ ഹിമാചൽ പ്രദേശ് സംസ്ഥാനത്തിലെ ഒരു മലമ്പ്രദേശമാണ് ചൈൽ .
പൊതുവിവരങ്ങൾ സമുദ്രനിരപ്പിൽ നിന്ന് - 2,250 മീ.
ആകർഷണങ്ങൾ- ക്രിക്കറ്റ് മൈദാനം, ചൈൽ വന്യമൃഗസംരക്ഷണകേന്ദ്രം , സാധുപുൽ.
സന്ദർശനത്തിന് പറ്റിയ സമയം: മെയ് - ജൂലൈ .
സെപ്റ്റംബർ - നവംബർ മറ്റുവിവരങ്ങൾ
പട്ട്യാലയുടെ ആദ്യകാലത്തെ വേനൽക്കാല തലസ്ഥാനമായിരുന്നു ചൈൽ.
ഇവിടുത്തെ ക്രിക്കറ്റ് , പോളോ ഗ്രൌണ്ടുകൾ വളരെ പ്രസിദ്ധമാണ്.
ഈ ഗ്രൌണ്ടുകൾ സമുദ്രനിരപ്പിൽ നിന്നും 2444 മീ.
ലോകത്തിലെ ഏറ്റവും ഉയരത്തിൽ സ്ഥിതി ചെയ്യുന്ന  ക്രിക്കറ്റ് ഗ്രൌണ്ട് ഇതാണ്.
ചൈലിന്റെ ചുറ്റും പൈൻ , അഗരി മരങ്ങളാൽ നിറഞ്ഞു നിൽക്കുന്ന നിബിഡ വനങ്ങളാണ്.
ശിം‌ല , കസോളി എന്നീ സ്ഥലങ്ങൾ ഇവിടെ നിന്ന് നോക്കിയാൽ കാണാവുന്നതാണ്.
സത്‌ലജ് നദി ചൈലിന്റെ അരികിലൂടെ ഒഴുക്കുന്നു.
ആകർഷണങ്ങൾ ചൈൽ വന്യമൃഗസംരക്ഷണകേന്ദ്രം - 21 മാർച്ച , 1976 ൽ ശ്രദ്ധിക്കപ്പെട്ട ഈ സ്ഥലം  0,854.36 ഹെക്ടർ പരന്നു കിടക്കുന്നു.
ക്രിക്കറ്റ് മൈദാനം - അഗരി മരങ്ങളാൽ നിറഞ്ഞു നിൽക്കുന്ന ഈ മൈദാനം ലോകത്തിലെ ഏറ്റവും ഉയരത്തിൽ ഉള്ള ക്രിക്കറ്റ് മൈദാനമാണ്.
ഇത് 1893 ൽ പണി തീർന്നതാണ്.
2,144 മീ.
ഉയരത്തിലാണ് ഇത് സ്ഥിതി ചെയ്യുന്നത്.
പോളോ മൈദാനമായിട്ടും ഇത് ഉപയോഗിക്കുന്നു.
ചൈൽ സൈനികസ്കൂൾ - പട്ട്യാല മഹരാജാവിന്റെ കാലഘട്ടത്തിൽ  പണിത ഈ സ്കൂൾ ഇവിടെയുള്ള മനോഹരമായ കെട്ടിടങ്ങളിൽ ഒന്നാണ്.
ചൈൽ കൊട്ടാരം - 1891 ൽ പണിതീർന്ന, പട്ട്യാല മഹാരാജാവിന്റെ കൊട്ടാരം ഏകദേശം 75 ഏക്കറോളം പരന്നു  കിടക്കുന്നു.
എത്തിച്ചേരാനുള്ള വഴി റോഡ് മാർഗ്ഗം ശിം‌ലയിൽ നിന്ന് 45 കി.
മി കുർഫി വഴി, കണ്ഡാഘാട്ട് വഴി 61 കി.
മി കാൽക്ക 86 കി.